บิตคอยน์พุ่งแตะระดับสูงสุดในรอบ 1 ปี แตะ 8,847 ดอลลาร์ - FINNOMENA
บิตคอยน์ปรับตัวขึ้นแตะระดับสูงสุดในรอบ 1 ปีที่ระดับ 8,847 ดอลลาร์ ในช่วงเช้าวันนี้ ซึ่งเพิ่มขึ้นถึงเกือบ 10% จากระดับการซื้อขายเมื่อวันศุกร์ที่ผ่านมา
28 พ.ค. 2562

บิตคอยน์ปรับตัวขึ้นแตะระดับสูงสุดในรอบ 1 ปีที่ระดับ 8,847 ดอลลาร์ ในช่วงเช้าวันนี้ ซึ่งเพิ่มขึ้นถึงเกือบ 10% จากระดับการซื้อขายเมื่อวันศุกร์ที่ผ่านมา
ในขณะที่สกุลเงินดิจิทัลอื่นๆ เช่น ไลท์คอยน์ก็ปรับตัวขึ้นเกือบ 9% และอีเธอร์ ก็ปรับตัวสูงขึ้น 6%
ซึ่งมีหลายบริษัทได้วางแผนและทดลองใช้สกุลเงินดิจิทัล อาทิ เฟซบุ๊ก ซึ่งเตรียมที่จะเปิดตัวสกุลเงินดิจิทัลของเฟซบุ๊กเองในปีหน้า โดยวางแผนที่จะติดตั้งระบบชำระเงินดิจิทัลในหลายประเทศภายในไตรมาส 1/2563
เฟซบุ๊กวางแผนที่จะเริ่มทดสอบสกุลเงินดิจิทัลที่มีชื่อว่า GlobalCoin ภายในช่วงสิ้นปี 2562 โดยทางบริษัทจะเปิดเผยรายละเอียดของแผนการดังกล่าวในช่วงฤดูร้อนนี้
ทั้งนี้ มาร์ก ซัคเคอร์เบิร์ก ผู้ก่อตั้งเฟซบุ๊ก ได้เข้าหารือกับนายมาร์ก คาร์นีย์ ผู้ว่าการธนาคารกลางอังกฤษเมื่อเดือนที่ผ่านมา โดยทั้งสองได้หารือกันถึงโอกาสและความเสี่ยงที่อาจเกิดขึ้นจากการเปิดตัวสกุลเงินดังกล่าว
ที่มา : https://www.cnbc.com/2019/05/27/bitcoin-price-hitting-its-highest-level-of-2019.html
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: